3. NAPIREND Ügyiratszám: BCS/731-2/2025.

# E L Ő T E R J E S Z T É S

a Képviselő-testület **2025. június 26-i nyilvános** ülésére

**Tárgy**: **Polgármesteri illetmény megállapítása**

**Előterjesztő:** dr. Varga Viktória jegyző

**Előkészítő:** dr. Varga Viktória jegyző

# TISZTELT KÉPVISELŐ-TESTÜLET!

Balatoncsicsó községben 2025. március 1. napjától a polgármester főállásban látja el feladatát, a képviselő-testület ennek megfelelően állapította meg az illetmény összegét.

A Magyarország helyi önkormányzatairól szóló 2011. évi CLXXXIX. törvény (Mötv.) 71. § (4a) bekezdés értelmében a nemzetgazdasági átlagkereset alapján számított illetményre/tiszteletdíjra a polgármester a tárgyév július 1-jétől jogosult.

Ez azt jelenti, hogy a polgármesteri illetményt a 2024 évi nemzetgazdasági átlagkereset alapján újra kell számolni, és a megállapításáról ismét határozatot kell hozni.

Az Mötv. 71. § (4) bekezdés a) pont alapján a főállású polgármester megbízatásának időtartamára havonta az 500 fő és az az alatti lakosságszámú település esetében a nemzetgazdasági átlagkereset 1,5-szeresének megfelelő összegű illetményre jogosult.

A Kormányhivatal tájékoztatása szerint a KSH közleménye alapján 2024. évben a bruttó átlagkereset összege 667.365 Ft.

Fentiek alapján a polgármester illetménye az 500 fő alatti lakosságszámú település esetében a kerekítés szabályait figyelembe véve 1.001.000 Ft.

Az Mötv. 71. § (6) bekezdése értelmében a főállású polgármester havonta a tiszteletdíjának 15 %-ában meghatározott összegű költségtérítésre jogosult, ez a módosítást követően 150.150 Ft.

Kérem a Tisztelt Képviselő-testületet, hogy a polgármesteri illetmény és költségtérítés megállapításával kapcsolatos döntését meghozni szíveskedjen.

**HATÁROZATI JAVASLAT**

**I.**

Balatoncsicsó Község Önkormányzata Képviselő-testülete megállapítja, hogy a Magyarország helyi önkormányzatairól szóló 2011. évi CLXXXIX. törvény 71. § (4) bekezdés a) pontja alapján Antmann József polgármester illetménye 2025. július 1. napjától 1.001.000 Ft/hó.

Határidő: folyamatos

Felelős: jegyző

**II.**

Balatoncsicsó Község Önkormányzata Képviselő-testülete megállapítja, hogy a Magyarország helyi önkormányzatairól szóló 2011. évi CLXXXIX. törvény 71. § (6) bekezdése alapján Antmann József polgármester 2025. július 1. napjától illetményének 15 %-ában meghatározott, 150.150 Ft/hó összegű költségtérítésre jogosult.

Határidő: folyamatos

Felelős: jegyző

Szentantalfa, 2025. június 20.

**dr. Varga Viktória**

jegyző